ଭାଙ୍ଗିବ କି ମେଣ୍ଟ ? ଦୁଷ୍ମନ୍ତଙ୍କ ଦଳରେ ବଢୁଛି ଅସନ୍ତୋଷ, ଅବିଶ୍ୱାସ ପ୍ରସ୍ତାବ ପାଇଁ କଂଗ୍ରେସର ପ୍ରସ୍ତୁତ ! - Prameya News7\nଭାଙ୍ଗିବ କି ମେଣ୍ଟ ? ଦୁଷ୍ମନ୍ତଙ୍କ ଦଳରେ ବଢୁଛି ଅସନ୍ତୋଷ, ଅବିଶ୍ୱାସ ପ୍ରସ୍ତାବ ପାଇଁ କଂଗ୍ରେସର ପ୍ରସ୍ତୁତ !\nଚଣ୍ଡିଗଡ଼ ୧୩।୦୧ : କୃଷିଆ ଆଇନ୍ ବିରୋଧରେ କୃଷକଙ୍କ ଆନ୍ଦୋଳନ ମଧ୍ୟରେ କଂଗ୍ରେସ ନଜର ହରିୟାଣାରେ ରହିଛି। ହରିୟାଣାରେ ବିଜେପି ସରକାର ଉପରେ ଚାପ ବଢି ବଢି ଚାଲିଛି । ମୁଖ୍ୟମନ୍ତ୍ରୀ ମନୋହର ଲାଲ ସରକାରଙ୍କୁ ସମର୍ଥନ କରୁଥିବା ଜନନାୟକ ଜନତା ପାର୍ଟି ଓ ଅନେକ ନିର୍ଦଳୀୟ ବିଧାୟକ ଏହି କୃଷି ଆଇନ୍ ବିରୋଧରେ ଅଛନ୍ତି । କୃଷି ଆଇନ୍କୁ ଫେରାଇ ନେବାକୁ ଦାବି ରହୁଛି ।ଏହାକୁ ନେଇ ମୁଖ୍ୟମନ୍ତ୍ରୀ ମନୋହର ଲାଲ୍ ଖଟ୍ଟର ଓ ଉପମୁଖ୍ୟମନ୍ତ୍ରୀ ଦୁଷ୍ମନ୍ତ ଚୌଟାଲା କେନ୍ଦ୍ରୀୟ ଗୃହମନ୍ତ୍ରୀ ଅମିତ ଶାହାକୁ ସାକ୍ଷାତ କରିଛନ୍ତି ।\nହରିୟାଣର ଜଣେ ବରିଷ୍ଠ କଂଗ୍ରେସ ନେତା କହିଛନ୍ତି ଯେ, ପ୍ରଦେଶେ ବିଜେପି ସରକାରର ରାସ୍ତ ସହଜ ନାହିଁ । ଜନନାୟକ ଜନତା ପାର୍ଟି ଅଧ୍ୟକ୍ଷ ଦୁଷ୍ମନ୍ତ ଚୌଟାଲା ଏହି ପ୍ରସଙ୍ଗରେ ନିଜର କଡ଼ା ଆଭିମୁଖ୍ୟ ଜାରି ରଖିଛନ୍ତି । ଏମିତିକି କିଛି ବିଧାୟକ ମାନେ ମଧ୍ୟ ତାଙ୍କ ବିରୋଧରେ ଯାଇପାରିନ୍ତି । ଗ୍ରାମୀଣୀ ଅଞ୍ଚଳରେ ଜେଜେପିକୁ ଢେର୍ ସମର୍ଥନ ରହିଛି । ଏପରିକି ମୋଦି ସରକାରଙ୍କୁ ସମର୍ଥନ ଦେବା ପାଇଁ କୃଷକଙ୍କ ଦାବିକୁ ଦୁଷ୍ମନ୍ତ ଅଣଦେଖା କରିଆସୁଛନ୍ତି । ସମସ୍ତ ବିଧାୟକଙ୍କୁ ଏକଜୁଟ ରଖିବା ବହୁ କଷ୍ଟ ହେବ ବୋଲି ଅନୁମାନ କରାଯାଉଛି ।\nସେହିପରି ଜେଜେପିର କିଛି ବିଧାୟକ ନିଜ ପାର୍ଟି ଛାଡିପାରନ୍ତି ଅନ୍ୟ ଜଣେ କଂଗ୍ରେସ ନେତା ଦାବି କରିଛନ୍ତି । ହରିୟାଣାରେ ମନୋହର ଲାଲ ସରକାରଙ୍କ ଜେଜେପି ସହିତ ୧୦ଜଣ ନିର୍ଦ୍ଦଳୀୟ ବିଧାୟକ ସମର୍ଥନ କରିଛନ୍ତି । ଇଣ୍ଡିଆନ୍ ନ୍ୟାସନାଲ୍ ଲୋକଦଳ ନେତା ଅଭୟ ସିଂହ ଚୌଟାଲା କୃଷକଙ୍କୁ ସମର୍ଥନ କରି ବିଧାନସଭାରୁ ଇସ୍ତଫା ଦେବା ପାଇଁ ଘୋଷଣା କରିଛନ୍ତି । ଉପ-ମୁଖ୍ୟମନ୍ତ୍ରୀ ଦୁଷ୍ମନ୍ତ ଚୌଟାଲାଙ୍କ ଉପରେ ଚାପ ବଢିବାରେ ଲାଗିଛି ।\nପୂର୍ବତନ ମୁଖ୍ୟମନ୍ତ୍ରୀ ଭୁପିନ୍ଦର ସିଂହ ପୂର୍ବରୁ ମଧ୍ୟ କହିସାରିଛନ୍ତି ଯେ, ରାଜ୍ୟରେ ସରକାରଙ୍କ ବିରୋଧରେ କଂଗ୍ରେସ ଅବିଶ୍ୱାସ ପ୍ରସ୍ତାବ ଆଣିବ । ସରକାରଙ୍କ ପାଖରେ ଯଥେଷ୍ଟ ସମର୍ଥନ ନାହିଁ । ତେଣୁ କଂଗ୍ରେସ ଦଳ ଖୁବ ଶୀଘ୍ର ବିଧାନସଭାରେ ଅବିଶ୍ୱାସ ପ୍ରସ୍ତାବ ଆଣିବ । ଦୁଷ୍ମନ୍ତ ସିଂହ ବିଜେପିର ନିଜର ସମର୍ଥନ ଫେରାଇଆଣିବାର ସମ୍ଭାବନା ରହିଛି । ଯାହାକୁ କଂଗ୍ରେସ ନଜରରେ ରଖିଛି ।
